stanford-oval/wikipedia huggingface dataset:
Vlado Perlemuter

Vlado Perlemuter (26. toukokuuta 1904 Liettua – 4. syyskuuta 2002 Pariisi) oli ranskalainen pianisti.
Perlemuter syntyi puolanjuutalaisille vanhemmille ja asui Liettuassa, kunnes 3-vuotiaana asettui perheineen Pariisiin. Hän menetti lapsena näön oikeasta silmästään, mutta aloitti pianotunnit 8-vuotiaana. Perlemuter opiskeli 1920-luvulla Moritz Moszkowskin ja Alfred Cortot'n johdolla. Hän sai Maurice Ravelin teosten tulkitsijana säveltäjän itsensä arvostuksen osakseen. Yhteys Ravelin musiikkiin myös vaikutti merkittävästi hänen kansainväliseen maineeseensa. Perlemuter oli yksi ensimmäisistä Ravelin koko tuotannon esittäneistä pianisteista; tämän hän teki kahdessa resitaalissa vuonna 1929. Perlemuter aloitti opettamisen kärsittyään viiden vuoden ajan keuhkotuberkuloosista Leysinin sanatoriossa. Hän toimi vuosina 1951–1976 opettajana Pariisin konservatoriossa opetettuaan jo tätä ennen Lausannen konservatoriossa. Opetustyötä hän teki myös muun muassa Bloomingtonissa (1961), Englannissa, Japanissa, Kanadan Québecissä ja Australiassa. Perlemuter toimi myös tuomariston jäsenenä useissa johtavissa kansainvälisissä pianokilpailuissa.  Hän aloitti levyttämisen vasta 1900-luvun loppuvaiheissa. Levytykset tehtiin ensisijaisesti Nimbus-levymerkille, mutta tekniikka ei enää ollut täysin virheetöntä pianistin korkean iän ja sokeuden johdosta.
Perlemuter piti viimeisen resitaalinsa Genevessä, jossa oli myös aloittanut kansainvälisen uransa vuonna 1920. Esitys oli kokonaisuudessaan omistettu Ravelille. Perlemuter jatkoi opettamista vielä vuoteen 2001 saakka.
Vlado Košić

Vlado Košić (s. 31. toukokuuta 1959 Družbinec) on kroatialainen roomalaiskatolinen piispa. Hänet vihki papiksi Zagrebin arkkihiippakuntaan Franjo Kuharić 30. kesäkuuta 1985. Hän sai 29. joulukuuta 1998 nimityksen Zagrebin vihkipiispaksi ja Ruspaen titulaaripiispaksi. Piispaksi vihkiminen seurasi 6. helmikuuta 1999. Pääkonsekraattorina toimi Josip Bozanić, jota avustivat Franjo Kuharić ja Giulio Einaudi.
Košić nimitettiin 5. joulukuuta 2009 Sisakin piispaksi, jonka virkaan hänet asetettiin 6. helmikuuta 2010.
Virtsakoe

Valkosoluja virtsanäytteessä.
Virtsanäyte.
Virtsakoe on virtsarakon ja munuaisten sairauksien tutkimus, jossa selvitetään virtsan kemiallista koostumusta sekä sen mahdollisesti sisältämiä soluja ja bakteereja.
Aiheesta muualla

Kuvia tai muita tiedostoja aiheesta Virtsakoe Wikimedia Commonsissa
Vlado Lisjak

| Mitalit> Maa:   Jugoslavia.Miesten kreikkalais-roomalainen paini. Olympialaiset  | Mitalit> Maa:   Jugoslavia.Miesten kreikkalais-roomalainen paini. Olympialaiset  | Mitalit> Maa:   Jugoslavia.Miesten kreikkalais-roomalainen paini. Olympialaiset  | Maa:   Jugoslavia> Miesten kreikkalais-roomalainen paini. |
| --- | --- | --- | --- |
|  Kultaa | Los Angeles 1984 | 68 kg |  |
Vlado Lisjak (s. 29. huhtikuuta 1962) on kroatialainen entinen kreikkalais-roomalaisen tyylin painija. Huippuvuosinaan hän edusti kansainvälisellä tasolla Jugoslaviaa.
68 kilogramman painoluokassa painineen Lisjakin paras saavutus on olympiakulta Los Angelesin olympialaisista 1984, missä hän jätti Suomen Tapio Sipilän hopealle. Ennen olympialaisia Lisjak oli parhaimmillaan ollut MM-kisoissa neljäs 1982 Katowicessa. 1983 Kiovan MM-kisoissa Lisjak oli jäänyt 17. sijalle. Välimeren kisoissa 1983 hän oli neljäs.
Lisjak edusti itsenäistynyttä Kroatiaa 1993 Välimeren kisoissa 74 kilogramman painoluokassa ja sijoittui viidenneksi. Seuratasolla Lisjak edusti zagrebilaista Glumina Banka -seuraa. Hänen valmentajanaan toimi Milan Nenadić. Lisjakilla on myös nuorempien ikäluokkien arvokisamitaleita.
Viljasepät

| Viljasepät |
| --- | --- |
 Varjoviljaseppä (Agriotes ustulatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Elateriformia
Yläheimo::  Seppämäiset Elateroidea
Heimo::  Sepät Elateridae
Alaheimo::  Elaterinae
Tribus::  Agriotini
Suku::  Viljasepät Agriotes  Eschscholtz, 1829
Katso myös
   Viljasepät Wikispeciesissä   Viljasepät Commonsissa 
Infobox OKVirheellinen NIMI-arvo: 
Viljasepät (Agriotes) ovat seppien (Elateridae) heimoon kuuluva kovakuoriaissuku. Sukuun kuuluu maailmanlaajuisesti yli 150 lajia ja Suomessakin on tavattu ainakin kolme lajia. Kovapintaiset, kiiltävän kellertävät toukat eli juurimadot elävät maassa syömällä viljelykasvien juuria. Viljasepät haittaavat erityisesti viljojen, perunan ja mansikan viljelyä. Ongelma korostuu, jos viljely aloitetaan peltoon, jossa on ollut vanhaa nurmea tai siellä on kasvanut rikkana juolavehnää. Viljaseppien esiintymistä voi rajoittaa pellon aurauksella sekä viljelykierrolla.
Sukuun kuuluvia lajeja

Agriotes pilosellus
Agriotes acuminatus
Agriotes sputator
Juovaviljaseppä (Agriotes lineatus)
Tummaviljaseppä (Agriotes obscurus)
Varjoviljaseppä (Agriotes ustulatus)
Aiheesta muualla

Laji.fi: Viljasepät (Agriotes)
Funet: Agriotes
ITIS: Agriotes (englanniksi)
Iowa State University, Bug Guide: Genus Agriotes (englanniksi)
Pherobase: Semiochemicals of Genus Agriotes (englanniksi)
VICE

| VICE |
| --- | --- |

 Commodore 64
Kehittäjä:  VICE team
Kehityshistoria
Vakaa versio:  3.8 (24. joulukuuta 2023)
Tiedot
Ohjelmistotyyppi:  Emulaattori
Alusta:  Unix, MS-DOS, Windows, Mac OS X, OS/2, AmigaOS, RISC OS, QNX, BeOS, GP2X
Lisenssi:  GNU GPL
Aiheesta muualla
Verkkosivusto
Versiohallinta
VICE (VersatIle Commodore Emulator) on emulaattori, jolla voidaan ajaa useimpia 8-bittisten Commodore-tietokoneiden ohjelmia, mukaan lukien Commodore 64:n. VICE on avoimen lähdekoodin ohjelma joka toimii mm. Unixeilla, Windowsilla, ja Mac OS X:llä.
Historia

VICE:n kehitystyö alkoi vuonna 1993, kun suomalainen ohjelmoija Jarkko Sonninen aloitti projektin. Sonninen jättäytyi pois aloittamastaan projektista vuonna 1994. Myös suomalaiset Jouko Valtanen ja Teemu Rantanen olivat mukana kehitystyössä vuodesta 1993 alkaen, mutta jättäytyivät pois jatkokehitystyöstä lähivuosien aikana.
Aiheesta muualla

VICE:n kotisivu
VIA Technologies

| VIA Technologies |
| --- | --- |

Yritysmuoto:  osakeyhtiö
Osake:  TSE: 2388
Perustettu:  1987
Kotipaikka:  Taipei, Taiwan
Toimiala:  puolijohdeteollisuus ja tietokonetekniikka
Tuotteet:  piirisarjat, emolevyt, suorittimet
Kotisivu:  www.viatech.com
Infobox OKVirheellinen NIMI-arvo: 
VIA Technologies on taiwanilainen elektroniikkateollisuusyritys, joka kuuluu Formosa Plastics Group -yhtiöön. VIA on maailman suurin piirisarjojen itsenäinen valmistaja.
VIA valmistaa ainakin toistaiseksi prosessoreita, emolevyjä ja piirisarjoja. Intel yritti aikaisemmin painostaa VIA:a lopettamaan prosessorivalmistuksen kokonaan, koska yritykset eivät olleet päässeet Yhdysvaltain patenttikiistassaan sopuun, mikä toteutui vuonna 2003.
Vuonna 1999 VIA osti Cyrixin National Semiconductorilta. Vuonna 2015 VIA myi osan yrityksestään Intelille.
Historia

Muun muassa Wen Chi Chen perusti VIA Technologiesin vuonna 1987 Symphony Companysta Piilaaksossa Yhdysvalloissa. Hän oli Intelin työntekijä ennen kuin siirtyi Symphonylle. Hän on yhä Symphonyn toimitusjohtaja. Chen siirsi Symphonyn työntekijät Taiwaniin aloittamaan piirisarjojen tuotannon. Vuonna 1992 yrityksen pääkonttori siirrettiin Taiwanin Taipeihin.
Aiheesta muualla

Wikimedia Commonsissa on kuvia tai muita tiedostoja aiheesta .
VIA Technologies
Under Construction

| Under Construction Missy Elliott |
| --- | --- | --- |

Studioalbumin tiedot
 Äänitetty : 2001–2002
 Julkaistu: 12. marraskuuta 2002
 Tuottaja(t): Missy Elliott, Craig Brockman, Erroll "Poppi" McCalla, Nisan Stewart, Timbaland
 Tyylilaji: hip hop, R&B, soul
 Kesto: 56.41
 Levy-yhtiö: The Goldmind, Elektra
Missy Elliottin muut julkaisut
| Miss E... So Addictive 2001 | Under Construction 2002 | This Is Not a Test! 2003 |
Under Construction on rap-artisti Missy Elliottin neljäs studioalbumi. Albumi julkaistiin marraskuussa 2002.
Taustatietoa

Albumi sijoittui ilmestymisviikollaan Billboard 200 -listan kolmannelle sijalle. Albumia on myyty 2,1 kappaletta, joten se on Missy Elliottin myydyin albumi.
Kappaleet

"Intro/Go to the Floor" - 5:06
"Bring the Pain" (feat. Method Man) - 2:59
"Gossip Folks" (feat. Ludacris) - 3:54
"Work It" - 4:58
"Back in the Day" (feat. Jay-Z) - 4:55
"Funky Fresh Dressed" (feat. Ms. Jade) - 3:56
"Pussycat" - 4:32
"Nothing Out There for Me" (feat. Beyoncé Knowles) - 3:05
"Slide" - 3:43
"Play That Beat" - 3:02
"Ain't That Funny" - 2:48
"Hot" - 4:09
"Can You Hear Me" (feat. Chilli & T-Boz) - 4:29
"Work It (Remix)" (feat. 50 Cent) - 5:04
Listasijoitukset

| Lista (2002) | Sija |
| --- | --- |
Australian ARIA Albums Chart: 26
Belgian Albums Chart: 50
Danish Albums Chart: 33
Dutch Albums Chart: 71
French Albums Chart: 28
German Albums Chart: 19
Irish Albums Chart: 53
New Zealand Albums Chart: 32
Norwegian Albums Chart: 36
Swedish Albums Chart: 23
Swiss Albums Chart: 26
UK Albums Chart: 23
U.S. Billboard 200: 3
U.S. Billboard Top R&B/Hip-Hop Albums: 2
Singlet

"Work It" (22. lokakuuta 2002)
"Gossip Folks" (7. tammikuuta 2003)
"Back in the Day" (2003)
"Pussycat" (2003)
Vesa Karjalainen

| Vesa Karjalainen> Henkilötiedot |
| --- | --- |
Syntynyt: 15. tammikuuta 1966 (ikä 58) Savonlinna, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  84 kg
Pelaajaura
Pääsarjaura:  1988–2001
Seurat:  SaPKo (I-div./S-S) HPK (SML) KalPa (SML) TuTo (I-div./SML) SC Bietigheim-Bissingen (Saksa II) Ässät (SML) Viking IK (Norja) HC Litvínov (ČEL SSI Vipiteno (Italia) Stavanger Oilers (Norja I)
Vesa Karjalainen (s. 15. tammikuuta 1966 Savonlinna) on suomalainen entinen jääkiekkoilija. Hän pelasi rightin puolelta laitahyökkääjänä. Karjalainen pelasi urallaan 442 ottelua SM-liigassa ja teki niissä tehot 142+128=270. Jäähyminuutteja tuli 154. Hän pelasi urallaan viidessä eri maassa, joista ulkomailla Saksassa, Norjassa, Tšekissä ja Italiassa. Nykyään Karjalainen toimii Mestis-joukkue Kiekko-Vantaan apuvalmentajana.
Ura > I-divisioona

Karjalainen on Savonlinnan Pallokerhon kasvatti. Hän pelasi ensimmäiset ottelunsa I-divisioonassa kaudella 1984–1985. 18-vuotiaana miesten peleissä debytoinut Karjalainen teki tulokkaaksi hyvät tehot (10+23=33). Hän oli koko sarjan pistepörssin seitsemästoista. Kausi 1986–1987 oli todellinen läpimurto I-divisioonassa Karjalaisen tehdessä runkosarjassa tehot 39+23=62. Hän oli pistepörssin yhdeksäs ja maalipörssissä hän oli toinen Imatran Ketterän Patrick Ryanin kanssa edellään vain Vaasan Sportin Håkan Hjerpe.
Kaudeksi 1987–1988 Karjalainen siirtyi tuolloin I-divisioonassa pelanneen HPK:n riveihin. Hän paransi edellisen kauden pistesaldoaan entisestään tehdessään tehot 40+36=76. Karjalainen oli pistepörssin kolmas ja maalipörssin toinen. Hänellä oli kauden paras +/– -saldo (+67) ja hänet valittiin kauden päätteeksi myös ensimmäiseen tähdistökentälliseen, jossa kaikki pelaajat olivat HPK:sta, paitsi pistepörssivoittaja Jari Hirsimäki. Kauden päätteeksi HPK nousi SM-liigaan. Karjalainen edusti joukkuetta seuraavat neljä kautta.
Ura > SM-liiga

Tulokaskausi 1988–1989 SM-liigassa toi Karjalaiselle tehot 15+13=28. Seuraavalla kaudella hän teki 38 pistettä, mikä oli HPK:n neljänneksi paras saldo. Karjalainen voitti SM-pronssia keväällä 1991. Hän siirtyi kaudeksi 1992–1993 KalPan riveihin, mutta palasi taas seuraavaksi kaudeksi HPK:hon. Kaudella 1993–1994 Karjalainen pelasi myös I-divisioonaa FoPSin, KooKoon sekä TuTon riveissä. Hän pelasi TuTossa kauden loppuun ja oli keväällä 1994 nostamassa joukkuetta SM-liigaan.
TuTon noustua SM-liigaan Karjalainen edusti sitä kaksi kautta. Kaudella 1994–1995 hän oli TuTon kolmanneksi paras pistemies tehoilla 16+23=39. Lukema oli Karjalaisen henkilökohtainen yhden kauden piste-ennätys SM-liigassa. Seuraavalla kaudella hän teki tehot 19+11=30 ja oli taas joukkueen kolmanneksi paras pistemies, mutta paras maalintekijä. Hän jakoi joukkueen sisäisen maali- sekä pistepörssin sijoituksensa Juha Virtasen kanssa. TuTon kausi päättyi pettymykseen, kun joukkue putosi takaisin I-divisioonaan. Karjalainen palasi kaudeksi 1996–1997 HPK:hon ja voitti SM-pronssia keväällä 1997.
Ura > Ulkomaat ja viimeiset pelaajavuodet

Karjalainen pelasi kauden 1997–1998 Saksan kolmanneksi korkeimmalla sarjatasolla, Oberligan SC Bietigheim-Bissingenissä ja kauden 1998–1999 hän aloitti Ässissä. Karjalainen kuitenkin jätti joukkueen 12 ottelun jälkeen ja siirtyi sieltä norjalaiseen Viking IK:hon, josta matka jatkui loppukaudeksi kasvattajaseuraan SaPKoon. Kausi 1999–2000 hänellä kului kokonaan Ässissä. Karjalainen pelasi kaudella 2000–2001 Tšekin Extraliigan HC Litvínovissa, mutta loppukausi meni Italian Serie A:n SSI Vipitenossa.
Karjalainen pelasi vielä kaudella 2001–2002 Norjan toiseksi korkeimmalla sarjatasolla Stavanger Oilersin riveissä ja hänen uransa loppui kaudella 2003–2004 SaPKossa, joka pelasi Suomi-sarjaa.
Pelaajauran jälkeen

Kaudeksi 2011–2012 Karjalainen siirtyi Mestis-joukkue Kiekko-Vantaan apuvalmentajaksi Samu Kuituselle.
Veikko Kairento

| Veikko Kairento (vuoteen 1936 Kadenius)> Henkilötiedot |
| --- | --- |
Koko nimi:  Kaarlo Veikko Johannes Kairento
Syntynyt: 20. lokakuuta 1915 Kemi
Kuollut: 1986
Ammatti:  myyntipäällikkö
Uran tiedot
Pituus:  187 cm
Laji:  seiväshyppy
Seura:  Kemin Kunto
Saavutukset
Ennätykset:  korkeushyppy 165 cm (1933) seiväshyppy 390 cm (1939) 
Kaarlo Veikko Johannes Kairento (vuoteen 1936 Kaarlo Veikko Johannes Kadenius; 20. lokakuuta 1915 Kemi – (kuoleman julkistamispäivä 4. syyskuuta) 1986 Mäntsälä) oli suomalainen seiväshyppääjä ja uransa jälkeen Kemin Kunnon ja Länsi-Pohjan piirin yleisurheiluvalmentaja. Hän edusti urheilu-urallaan Kemin Kuntoa.
Veikko Kairennon urheilu-ura ajoittui 1930-luvulta 1950-luvun alkuun. Suomen mestaruutta hän ei onnistunut voittamaan, mutta oli SM-mitaleilla viidesti. Pronssille hän nousi vuoden 1938 Kalevan kisoissa Eero Lähdesmäen ja Aulis Reinikan jäljessä kuten myös vuonna 1939 ja 1940. Paavo Korpela jakoi Kairennon kanssa vuoden 1940 SM-pronssin. Pronssiketjunsa Veikko Kairento vaihtoi hopeiksi 1942 ja 1943 ollen vielä viides 1946. Vuosien 1942 ja 1943 hopeat tulivat samalla tuloksella mestaruuden voittaneiden kanssa, mutta pudotusten vuoksi Kairento jäi hopealle. Kairento edusti Suomea B-maaotteluissa Ruotsia vastaan vuosina 1939 ja 1940. Kalottiotteluissa hän otti peräti seitsemän kertaa voiton vuosina 1946–1952. Parhaaksi tulokseksi jäi kesän 1939 tulos 390 cm.
Oman uransa jälkeen Veikko Kairento toimi seuransa Kemin Kunnon ja Länsi-Pohjan piirin yleisurheiluvalmentajana aina vuoteen 1969 asti.
Veikko Kairennon poika Aulis ja veli Leo ovat olleet myös menestyneitä seiväshyppääjiä. Heistä Aulis on Suomen ja Pohjoismaiden mestari vuodelta 1965. Veli Leo voitti seiväshypyn nuorten Suomen mestaruuden vuonna 1947.
Saavutuksia

SM-pronssia seiväshypyssä 1938, 1939 ja 1940
SM-hopeaa seiväshypyssä 1942 ja 1943
Markus Järvinen

Markus Järvinen (s. 13. kesäkuuta 1988) on suomalainen salibandyn pelaaja. Hämeenlinnalaissyntyinen Järvinen on pelannut urallaan FBC Turun ja TPS:n riveissä. Hän on pelannut vasempana laitahyökkääjänä sekä puolustajana ja on esiintynyt 36:ssa Salibandyliigaottelussa, sekä 8:ssa poikien U19-maajoukkueen ottelussa. Järvinen on saavuttanut urallaan U19-poikien MM-hopeamitalin vuonna 2005.
Victor Andrade

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Victor Andrade Santos
Syntymäaika: 30. syyskuuta 1995
Syntymäpaikka: Carmópolis, Brasilia
Pelipaikka: hyökkääjä
Pituus: 171 cm
Seura
Seura: Vitória Guimarães (lainalla Benficasta)
Pelinumero: 28
Junioriseurat
2007: Benfica
2007–2012: Santos
Seurat
| Vuodet | Seura | O | (M) |
| 2012–2014 | Santos | 22 | (3) |
| 2014- | Benfica B | 46 | (5) |
| 2015– | Benfica | 3 | (0) |
| 2016– | → Vitória Guimarães (laina) | 6 | (0) |
Maajoukkue
| 2012 | Brasilia U20 | 5 | (1) |
 Seurajoukkueuran tilastot kattavat vain kansalliset sarjat, päivitetty 30. maaliskuuta 2016.  Maajoukkueuran tilastot päivitetty 30. maaliskuuta 2016.
Victor Andrade Santos (s. 30. syyskuuta 1995) on brasilialainen jalkapalloilija, joka edustaa Portugalin Primeira Ligassa pelaavaa Vitória Guimarãesia lainalla saman sarjan Benficasta. Andraden pelipaikka on hyökkääjä.
Andrade edusti vuonna 2007 Benfican nuorten joukkuetta, mutta palasi samana vuonna takaisin kotimaahansa. Andrade debytoi vain 16-vuotiaana kesäkuussa 2012 Série A:ssa tultuaan vaihdosta kentälle Fluminensea vastaan Santosin paidassa. Samana vuonna hän saavutti Santosin riveissä myös Recopa Sudamericanan voiton. Monen suurseuran tavoiteltua Andradea Santos asetti tälle yli 60 miljoonan euron siirtohinnan. Kesällä 2014 Andrade kuitenkin palasi takaisin Benficaan, nyt seuran kakkosjoukkueeseen. Seuran edustusjoukkueen paidassa Primeira Ligassa hän debytoi elokuussa 2015 Estorilia vastaan. Mestarien liiga -debyyttinsä Andrade teki saman vuoden lokakuussa Galatasarayta vastaan. Helmikuussa 2016 Andrade siirtyi lainalla Primeira Ligan Vitória Guimarãesiin.
Andrade on pelannut myös Brasilian alle 20-vuotiaiden maajoukkueessa.
Saavutukset

Seurajoukkuetasolla
Recopa Sudamericana: 2012
Vilhelm I (Württemberg)

| Vilhelm I |
| --- | --- |
 Vilhelm I, Joseph Karl Stielerin maalaama muotokuva.
Württembergin kuningas
Valtakausi:  30. lokakuuta 1816 – 25. kesäkuuta 1864
Edeltäjä:  Fredrik I
Seuraaja:  Kaarle I

Syntynyt:  27. syyskuuta 1781 Lüben, Sleesia
Kuollut:  25. kesäkuuta 1864 (82 vuotta) Stuttgart, Württembergin kuningaskunta
Puoliso:  Karoliina Augusta Jekaterina Pavlovna Pauline
Lapset:  Marie Sophie Katariina Kaarle I Augusta
Suku:  Württemberg
Isä:  Fredrik I
Äiti:  Augusta Carolina
Uskonto:  luterilaisuus
Vilhelm I (27. syyskuuta 1781 Lüben, Sleesia – 25. kesäkuuta 1864 Stuttgart) oli Württembergin kuningas vuosina 1816–1864.
Suku ja koulutus

Vilhelm I:n isä oli Württembergin herttua Fredrik I, joka korotti herttuakuntansa kuningaskunnaksi vuonna 1806. Hänen äitinsä oli Fredrik I:n ensimmäinen puoliso, Braunschweig-Wolfenbüttelin prinsessa Augusta Carolina Friederike Luise. Vilhelm oli neljästä lapsesta vanhin. Hän vietti varhaislapsuutensa Pietarissa, jossa isä oli keisarinna Katariina II:n palveluksessa vuosina 1783–1787. Vuonna 1790 Fredrik ja hänen kaksi poikaansa muuttivat Ludwigsburgin palatsiin. Isä varmisti, että poikien kasvattajat olivat kotoisin Württembergistä ja että heidän koulutuksensa oli säännelty ja erittäin tiukka. Lasten kasvatukseen osallistui vuodesta 1797 lähtien myös Fredrik I:n toinen vaimo, Englannin prinsessa Charlotte Augusta Matilda.
Kruununprinssi Vilhelm osallistui vuonna 1800 toisen liittokunnan sotaan vapaaehtoisena Itävallan armeijassa ja matkusteli myöhemmin ulkomailla. Napoleonin vuoden 1812 Venäjän-sotaretkellä Vilhelm toimi württembergiläisten apujoukkojen komentajana, mutta sairastuttuaan hän joutui jäämään pois sotaretkeltä Vilnassa. Isänsä siirryttyä Napolenin vihollisten puolelle hän komensi vuonna 1814 liittoutuneiden VII armeijakuntaa. Vilhelm kunnostautui muun muassa La Rothièren taistelussa, mutta kärsi pari viikkoa myöhemmin tappion Montereaussa.
Kuninkaana

Vilhelm I:stä tuli Württembergin kuningas isänsä kuoltua 30. lokakuuta 1816. Hän pyrki hillitsemään kruunun menoja ja päätti jo isänsä kaudella alkaneen perustuslaillisen kriisin antamalla vuonna 1819 valtakunnalleen uuden perustuslain, joten häntä pidettiin aluksi vapaamielisenä hallitsijana. Vallankumousvuosien 1830 ja 1848 jälkeen hänen hallintonsa muuttui taantumuksellisempaan suuntaan ja hän alkoi korostaa enemmän omia valtaoikeuksiaan.
Vuoden 1848 vallankumouksen aikana Vilhelm tunnusti Frankfurtin kansalliskokouksen valtionhoitajaksi valitseman arkkiherttua Juhanan, mutta vuonna 1849 Württembergin hallitus veti tukensa pois kansalliskokoukselta, joka oli siirtynyt sen alueelle Stuttgartiin. Vilhelm oli yksi vuonna 1850 luodun, Preussin vaikutusvaltaa vastaan suunnatun ”neljän kuninkaan liiton” (vierkönigsbündnis) perustajista, mutta myöhemmin 1850-luvulla hän muutti ulkopolitiikkansa Preussia myötäileväksi. Vilhelm I rakennutti Stuttgartiin Rosensteinin linnan.
Avioliitot ja lapset

Vilhelm I:n ensimmäinen puoliso vuosina 1808–1814 oli Baijerin prinsessa Carolina Augusta (1792–1873), kuningas Maksimilian I Joosefin ja Hessen-Darmstadtin prinsessa Augusta Wilhelminen tytär. Vilhelm ja Carolina Augusta menivät hätäisesti naimisiin välttääkseen Napoleonin suunnitteleman poliittisen avioliiton. He eivät tulleet toimeen keskenään, ja kumpikin väitti avioliiton mitätöintiä hakiessaan, ettei avioliittoa ollut koskaan pantu täytäntöön.[lähde? ] Pyhä istuin suostui mitätöimään avioliiton. Carolina Augusta avioitui vuonna 1816 Itävallan keisari Frans I:n kanssa.
Vuonna 1816 Vilhelm nai serkkunsa Jekaterina Pavlovnan, Venäjän keisari Paavali I:n tyttären ja Oldenburgin herttuan lesken. Heille syntyi kaksi tytärtä ennen Jekaterinan kuolemaa vuonna 1819. Vilhelmin kolmantena puolisona oli vuodesta 1820 hänen toinen serkkunsa, Württembergin prinsessa Pauline Therese, jonka vanhemmat olivat herttua Ludvig ja Henrietta von Nassau-Weilburg. Heille syntyi kolme lasta.
Vilhelmillä oli toisesta ja kolmannesta avioliitostaan seuraavat lapset:
Marie Friederike Charlotte (1816–1887), kreivi Alfred von Neippergin puoliso
Sophie (1818–1877), Alankomaiden kuninkaan Vilhelm III:n puoliso
Katariina (1821–1898), Württembergin herttua Friedrichin puoliso, Württembergin kuninkaan Vilhelm II:n äiti
Kaarle I (1823–1891), Württembergin kuningas
prinsessa Augusta (1826–1898), Saksi-Weimar-Eisenachin prinssi Hermannin puoliso
Aiheesta muualla

Kuvia tai muita tiedostoja aiheesta Vilhelm I (Württemberg) Wikimedia Commonsissa
Virtaveden pituusleikkaus

Wiese-joen pituusleikkaus muistuttaa laskevaa eksponenttikäyrää.
Narvajoen pituusleikkaus. Pituusleikkauksen lopussa Narvanjoen vesivoimalaitos aiheuttaa suuren kynnyskohdan. Joki alkaa Peipsijärvestä ja päättyy Suomenlahteen.
Jostedalsbreen jäätikkö Norjassa aloittaa virtaveden ensin lähteen läheisellä osuudella ja sitten puro-osuudella.
Laramien joki Wyomingissa Yhdysvalloissa virtaa tulvatasangolla tehden meandereita.
Virtaveden pituusleikkaus  tai pituusprofiili  on potamologiassa joen, yleisemmin erilaisten virtavesien, kuvaaja uoman korkeusarvoista paikan funktiona. Se voidaan muodostaa niin, että mitataan joko vedenpinnan tai joen pohjan korkeusarvoja, ja yhdistetään korkeusarvot etäisyyksiin, jotka on mitattu uoman syvänneuraa pitkin alkupäästä.